Abando (auzoa) - Wikipedia, entziklopedia askea.

# Abando (auzoa)

### Wikipedia(e)tik

Koordenatuak: 43°15′49″N, I°2′55″48

(?)

Abandoko Plaza Biribila

Abando Bilboko auzoa da. 116,87 hektarea eta 23.407 biztanle dauzka. Izen bereko distrituan kokatzen da, seigarren distrituan alegia. Bilboko erdiguneko auzoa da, denda eta bulego gehienak biltzen dituena. XIX. mende bukaeran Bilbok Abandoko Elizatea anexionatu zuenean lehenik garatu zen auzoa izan zen. Bizkaiko eta Euskal Autonomia Erkidegoko Auzitegi Nagusiak Abandon aurkitzen dira.

Abandoko auzoaren erdigune tradizionala Albiako lorategiak izan dira betidanik. Huraxe izan zen Abando elizatearen plaza nagusia, Bilbok anexionatu aurretik. Auzoaren mugak Hurtado de Amezaga kalea eta Autonomia kalea ziren. Auzoak izaera erresidentziala izan du betidanik, hiriko etxebizitzarik handienak eta garestienak bilduz. Itsasadarraren ondoko lurrak bitartean izaera industrialagoa zeukaten.

Itsasadarrean ontziolak nagusitu ziren, batez ere Abandoibarrako Euskalduna ontziola. Horrez gain, ontzigintzarekin loturiko beste hainbat enpresa txikiago, eta gaien garraioan aritzen ziren beste hainbat enpresa. Gaur egun, industria itsasadarreko guneetatik erabat desagertu denean, gune horiek berrizten ari dira, antzina Bilboko portuak hartzen zituen Abandoibarra eta Uribitarteko guneak esaterako.

## [aldatu] Ekonomia

Abandoko auzoan hiriko dendarik onenak eta garestienak aurkitzen dira, On Diego Lopez Harokoaren Bide Nagusia eta Moiua plaza bitarte "Urrezko milia" izenez ezagutzen den gunean. Gune hori Colon de Larreategi eta Urkixo zumarkaleko lehen zatira hedatu da azken urteetan. 1969. urtean El Corte Inglesek bere merkataritza zentroa zabaldu zuen Bide Nagusia eta Urkixo zumarkaleen artean.

Ekonomikoki gehien garaturiko auzoa da, guztira 41.874 enpresek dute egoitza Abandoko auzuan, Bilboko enpresen %27,57ak alegia. Merkataritzako establezimenduei dagokienez, 1.829 establezimendu daude guztira, 6.797 pertsona enplegatuz. Azalera komertziala guztira 220.993 metro karratukoa da

## [aldatu] Kale garrantzitsuenak

- Mazarredo Zumarkalea
- On Diego Lopez Harokoaren Bide Nagusia
- Urkixo Zumarkalea

| Bilboko auzoak |
Abando • Abusu • Altamira • Ametzola • Arabella • Arangoiti • Atxuri • Basurtu • Begoña • Bilbo Zaharra • Bolueta • Castaños • Deustuko San Pedro • Errekaldeberri • Ibarrekolanda • Indautxu • Iralabarri • Iturrialde • Iturrigorri • Larraskitu • Loruri • Masustegi • Matiko • Olabeaga • Otxarkoaga • San Adrian • San Frantzisko • San Inazio • Santutxu • Solokoetxe • Txurdinaga • Uretamendi • Uribarri • Zabala • Zazpikaleak • Zorrotza • Zurbaran

"http://eu.wikipedia.org../../../a/b/a/Abando_%28auzoa%29.html"(e)tik eskuratuta

Kategoriak: Koordenatuen datuak dituzten Euskal Herriko auzoak • Bilboko auzoak • Bizkaiko lehengo udalerriak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- English
- Español